Skeivt arkiv

Skeivt arkiv er det nasjonale dokumenatsjonssenteret for skeiv historie i Norge og en del av Avdeling for spesialssamlinger ved Universitetet i Bergen. Arkivet ble offisielt åpnet 15. april 2015 og er lokalisert ved Universitetsbiblioteket i Bergen.

Skeivt arkiv tar vare på, dokumenterer og jobber med formidling av LHBT-historie. Samlingene består av arkiver fra personer og organisasjoner, personlig materiale og selvbiografier samt bøker og tidsskrifter. Arkivet er i gang med å bygge opp en samling videointervjuer for å dokumentere livene til enkeltpersoner. Arkivet jobber også med å bygge et nettleksikon ved navn Skeivopedia med fokus på skeiv historie. Skeivt Arkiv samler også inn Skeive historier. Dette er skriftlige beretninger som folk kan skrive anonymt og poste på deres nettside.

Samling 
Samlingen består blant annet av materiale fra flere i den første generasjonen av homoaktivister fra 1950-årene, som nå er døde. Historier som til nå ikke har vært dokumentert eller formidlet. Blant annet er dokumenter fra Karen-Christine Frieles arkiv tilgjengelig med fullstendig katalog over arkivet på Arkivportalen.

Videointervjuer 

Skeivt arkiv bygger opp en samling videointervjuer av personer som har hatt tilknytning til LHBT-organisering eller på annen måte har beretninger om det å leve utenfor heteronormen. Intervjuene en del av arbeidet med å dokumentere og formidle norsk skeiv historie. Skeivt arkiv har i dag et intervjuteam på to personer med base i Bergen, som utfører livsminneintervjuer over hele landet.

Skeivopedia 
Skeivopedia er Skeivt arkivs eget oppslagsverk. Tekstene i oppslagsverket er i all hovedsak skrevet av Skeivt arkiv, der det kontinuerlig legges til nye oppslagsord. Tekstene omhandler viktige personer, hendelser og organisasjoner tilknyttet skeiv historie.

Referanser

Eksterne lenker 
 
 
  Skeivopedia

Universitetet i Bergen
LHBT i Norge
Arkiver i Norge